SYDÄMEN PUMPPUTOIMINNAN GAMMAKUVAUS

|  |  |
| --- | --- |
| Kuvaus: | Ohje tutkimukseen tulevalle potilaalle |

**Tutkimuksen tarkoitus** Sydämen pumpputoiminnan mittaus perustuu sydämen sisällä olevan veren tilavuusmuutosten kuvaamiseen useiden satojen sydämen toimintasyklien keskiarvona. Tutkimukseen voidaan liittää sydämen oikovirtauksen gammakuvaus.

**Esivalmistelut** Runsasta ateriointia, kahvia ja tupakkaa tulee välttää 2 tuntia ennen tutkimusta.

**Tutkimuksen kulku** Punasolut leimataan injisoimalla laskimoon noin puoli tuntia ennen tutkimusta tinayhdiste, jonka avulla juuri ennen kuvausta annettava 99mTc kiinnittyy punasoluihin. Kuvaus kestää n.15 minuuttia.

**Tutkimuksen jälkeen** Tutkimuksen jälkeen pitää juoda runsaasti ja käydä usein WC:ssä seuraa-van 12 tunnin aikana.

Tutkimuksessa käytetään pientä määrää radioaktiivista lääkeainetta, jonka vuoksi läheistä kontaktia pieniin lapsiin sekä raskaana oleviin tulisi välttää tutkimuspäivänä. Tutkimuksessa käytetty radiolääke poistuu elimistöstä tänä aikana.

Imettävien äitien on pidettävä 24 tunnin imetystauko tutkimuksen jälkeen. Tauon aikana lypsetty maito tulee hävittää.

Tulliasemilla on käytössä radioaktiivisuusmittarit. Jos aiot matkustaa ulkomaille tutkimuksen jälkeen, pyydä hoitohenkilökunnalta pyytää todistus tehdystä tutkimuksesta.

**Tutkimuspaikka** Puijon sairaala, Pääsairaala, C-aula, 2.kerros, Isotooppilääketiede

Huom! sisääntulokerros on 0-kerros

**Lisätiedot**  Jos olet raskaana,sinulla on kysyttävää tai sinulle tulee äkillinen este, ota yhteys Kliinisen fysiologian ja isotooppilääketieteen yksikköön puh.017-173270.